Wil God hê dat ek ongelukkig moet wees? - www.bybelkennis.co.za
by Coen Slabber · Published 19/12/2014 · Updated 28/11/2014
Mercy is God's Benjamin; the last born and best beloved of His attributes. —C.H. Spurgeon
"If man were infinitely wise, and could draw up a code for himself, which would involve no hardship, and entail all that was happy, he could devise no regulations more healthful, more profitable, or more pleasant than those of the Savior." Charles Spurgeon
Vir baie mense is die bestaan van die tien gebooie 'n bewys dat God nie wil hê die mens moet gelukkig wees nie – as God regtig wou gehad het ek moet gelukkig wees, sou Hy nie al hierdie wette gemaak het nie. Daarom draai mense hulle rug op God se gebooie. Wat hulle nie besef nie, is dat hulle nie weghardloop van swaarkry nie, maar van vreugde.
Hoekom moet ons God se gebooie vertrou en gehoorsaam?
God ken ons. Hy is ons Skepper; Hy weet wat die beste vir ons liggame, verhoudings, lewenstyl, ens is. Hy weet wat werk en wat werk nie.
God ken ons wêreld. Hy ken hierdie wêreld beter as ons en sy wette is ontwerp as grense om ons in veilige plekke te hou – weg van die gevaarsones. Hy weet wat ons nadelig beïnvloed.
God ken die toekoms. As ons God se gebooie verander kan ons nie die gevolge voorsien nie God sien in die toekoms; Hy sien alle moontlike gevolge.
God ken die evangelie. Die wet wys nie alleen vir ons die beste manier om te leef nie, maar ook dat ons nie daardie lewe kan lei nie – ons het iemand nodig wat dit gedoen het.
Die liefde vir God bestaan dan daarin dat ons sy gebooie gehoorsaam. Sy gebooie is ook nie moeilik om te gehoorsaam nie (1 Johannes 5:3).